Document ID: 31994R0501

31994R0501
L 064/3
SLUŽBENI LIST EUROPSKE UNIJE
UREDBA KOMISIJE (EURATOM) br. 501/94
od 2. ožujka 1994.
o sklapanju, od strane Europske zajednice za atomsku energiju, Protokola o privremenoj primjeni Sporazuma o osnivanju Međunarodnog znanstveno-tehnološkog centra
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
budući da je Protokol o privremenoj primjeni Sporazuma o osnivanju Međunarodnog znanstveno-tehnološkog centra potpisan 27. prosinca 1993.; budući da je Odlukom od 21. veljače 1994. Vijeće odobrilo navedeni Protokol u svrhu njegovog sklapanja od strane Komisije u ime Europske zajednice za atomsku energiju;
budući da bi Protokol trebalo sklopiti u ime Europske zajednice za atomsku energiju,
DONIJELA JE OVU UREDBU:
Članak 1.
Protokol o privremenoj primjeni Sporazuma o osnivanju Međunarodnog znanstveno-tehnološkog centra odobrava se u ime Europske zajednice za atomsku energiju.
Tekst Protokola priložen je ovoj Uredbi (1).
Članak 2.
Predsjednik Komisije, u ime Europske zajednice za atomsku energiju, obavlja notifikaciju predviđenu u članku I. Protokola.
Članak 3.
Primjenjuju se članci 3. i 4. Uredbe Komisije (Euratom) br. 3956/92 (2).
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. ožujka 1994.

Labels: 7
15
5